CELEX: 22014D0809
Language: fi
Date: 2014-10-23 00:00:00
Title: 2014/809/EU: AKT–EU-suurlähettiläskomitean päätös N:o 3/2014, annettu 23 päivänä lokakuuta 2014 , maatalouden ja maaseudun yhteistyön teknisen keskuksen johtajan nimityksen uusimisesta

19.11.2014   
            
            
               FI
            
            
               Euroopan unionin virallinen lehti
            
            
               L 332/49
            
         AKT–EU-SUURLÄHETTILÄSKOMITEAN PÄÄTÖS N:o 3/2014,
   annettu 23 päivänä lokakuuta 2014,
   maatalouden ja maaseudun yhteistyön teknisen keskuksen johtajan nimityksen uusimisesta
   
      (2014/809/EU)
   
   AKT–EU-SUURLÄHETTILÄSKOMITEA, joka
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on muutettuna ensimmäisen kerran Luxemburgissa 25 päivänä kesäkuuta 2005 (2) ja toisen kerran Ouagadougoussa 22 päivänä kesäkuuta 2010 (3), ja erityisesti sen liitteessä III olevan 3 artiklan 5 kohdan,
   ottaa huomioon maatalouden ja maaseudun yhteistyön teknisen keskuksen perussäännöistä 7 päivänä marraskuuta 2013 annetun AKT–EU-suurlähettiläskomitean päätöksen N:o 5/2013 (4) ja erityisesti kyseisten perussääntöjen 7 artiklan 1 kohdan,
   sekä katsoo seuraavaa:
   
               (1)
            
            
               AKT–EU-suurlähettiläskomitea nimitti 19 päivänä maaliskuuta 2010 antamallaan päätöksellä N:o 2/2010 Michael HAILUn maatalouden ja maaseudun yhteistyön teknisen keskuksen johtajaksi viiden vuoden toimikaudeksi, joka päättyy 28 päivänä helmikuuta 2015.
            
         
               (2)
            
            
               Maatalouden ja maaseudun yhteistyön teknisen keskuksen perussääntöjen 7 artiklan 1 kohdan mukaisesti suurlähettiläskomitea voi hallintoneuvoston suosituksesta ja johtajan erinomaisen toiminnan perusteella poikkeuksellisissa olosuhteissa uusia johtajan nimityksen enintään viideksi vuodeksi.
            
         
               (3)
            
            
               Maatalouden ja maaseudun yhteistyön teknisen keskuksen hallintoneuvosto antoi 3 päivänä huhtikuuta 2014 suosituksensa Michael HAILUn nimityksen uusimiseksi.
            
         
               (4)
            
            
               AKT-ministerineuvosto hyväksyi 16–18 päivänä kesäkuuta 2014 järjestetyssä istunnossaan johtajan sopimuksen uusimisen toiseksi viiden vuoden toimikaudeksi.
            
         
               (5)
            
            
               Sen vuoksi on aiheellista uusia Michael HAILUn nimitys viideksi vuodeksi,
            
         ON PÄÄTTÄNYT SEURAAVAA:
   Ainoa artikla
   Uusitaan Michael HAILUn (Etiopia) nimitys maatalouden ja maaseudun yhteistyön teknisen keskuksen johtajaksi 1 päivänä maaliskuuta 2015 alkavaksi ja 29 päivänä helmikuuta 2020 päättyväksi kaudeksi. Tämä ei kuitenkaan rajoita myöhempiä päätöksiä, joita komitea voi toimivaltansa puitteissa tehdä.
   
      Tehty Brysselissä 23 päivänä lokakuuta 2014.
      
         
            AKT–EU-suurlähettiläskomitean puolesta
         
         
            Puheenjohtaja
         
         S. SANNINO
      
   
   
      (1)  EYVL L 317, 15.12.2000, s. 3.
   
      (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).
   
      (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran (EUVL L 287, 4.11.2010, s. 3).
   
      (4)  EUVL L 309, 19.11.2013, s. 50.